Foto: tjournal.ru AQShning Pensilvaniya shtati Pittsburg shahri fuqarolari, haydovchisiz harakatlanadigan Uber mashinalariga duch kela boshlashgan. Gizmodo nashrining yozishicha, ular texnik jihatdan haydovchisiz harakatlanadigan mashinalar hisoblanishmaydi. Uning haydovchi o‘rindig‘ida mutaxassis o‘tiradi va zarur bo‘lganda boshqaruvni o‘z ixtiyoriga oladi. Ijtimoiy tarmoq foydalanuvchisi Xelen Rosner, Uber bu turdagi mashinalari takomillashtirilgan Volvo rusumlaridan iborat bo‘lishini bildirganiga qaramay, shaharda o‘zi boshqariladigan Ford mashinasiga duch kelgan. Shunday qilib, Pittsburg AQShning Uber taksi kompaniyasiga qarashli o‘zi yuradigan mashinalar paydo bo‘lgan birinchi shahriga aylandi. Kompaniyada ma’lum qilishlaricha, vaqt o‘tib, bu kabi transport vositalari nafaqat xavfsiz, balki arzon ham bo‘ladi.